text: Landmænd er begyndt at låse døren
  22 februar 2011 kl. 19.14
  Efter at landmænd er begyndt at låse døren, er antallet at indbrud på gårde faldet med 15 pct.
  I gamle dage var der ingen, der låste døren på landet.
  Men det er mange landmænd begyndt på.
  Især efter at forsikringsselskabet TopDanmark i 2010 opfordrede landmændene til at begynde at låse deres døre, skriver DR.
  Ifølge forsikringsselskabets tal har der nemlig været et fald i indbrud på 15 procent.
  Asger Christensen, formand for Kolding Herreds landbrugsforening, glæder sig:
  - Det er en rigtig dejlig udvikling, og det er der jo to årsager til. For det første gider vi ikke have de ubudne gæster, og for det andet er vi alle blevet bedre til at låse både i driftsbygningen, men også i stuehuset så det bliver lidt mere besværligt for dem, der ønsker at bryde ind, siger han.
  